**ЗАЩИТА НА ЛИЧНИТЕ ДАННИ
РАЙОНЕН СЪД – ЕЛХОВО**

В качеството си на администратор на лични данни, Районен съд - Елхово има задължение да Ви предостави информация в изпълнение на чл.13 и чл.14 от Регламент (ЕС) 2016/679 на Европейския парламент и на Съвета от 27.04.2016 година относно защитата на физическите лица във връзка с обработването на лични данни и относно свободното движение на такива данни (ОРЗД).

**Данни за контакт с администратора:**

Адрес: гр. Елхово, п. код 8700, ул. „Пирот“ № 2

Работно време: понеделник – петък, 08:30 ч. – 17:00 ч.

Електронна поща: elhovo-rs@justice.bg

**Координати за връзка с длъжностното лице по защита на личните данни:**

Мария Никова – административен секретар

Електронна поща: elhovo-rs@justice.bg

**Категории лични данни, цели на обработването и правно основание за обработването им:**

**1. Регистър „Кадри“**

**Цели на обработване:** Лични данни се обработват за индивидуализиране на трудовите правоотношения, при спазване на нормативните изисквания - чл.6, §1, б. „б“ и „в“ от Общия регламент относно защитата на данните (ЕС) 2016/679, ЗСВ, ПАС, КТ, КСО, ЗЗБУТ и др.; за постигане на служебни цели; за внасянето на промени - изменения и прекратяване на трудовите правоотношения с лицата от персонала; за изготвянето на документи във връзка с трудовото правоотношение (допълнителни споразумения, документи удостоверяващи трудов стаж, служебни бележки, справки, удостоверения и др.); заповеди за назначаване, преназначаване и прекратяване на трудовото правоотношение, за повишаване ранга и/или размера на индивидуалния размер на основната месечна заплата и други документи, необходими за представяне пред различни институции, по искане на служител или държавни институции; за установяване на връзка с лицата от персонала по телефон; за изпращане на кореспонденция във връзка с изпълнение на задължения по сключените със служителите договори, издаване на служебни карти; документи на кандидати по обявени конкурсни процедури за заемане на свободни длъжности и др.

**2. Регистър „Финансово – счетоводна дейност“**

**Цели на обработване:** Лични данни се обработват за изпълнение на задълженията, свързани с воденето на счетоводна отчетност, изплащането на възнагражденията на лицата от персонала, на третите лица - изпълнители по договори за доставка на стоки и услуги, на вещи лица, преводачи, тълковници, съдебни заседатели, свидетели и др.

**3. Регистър „Бюро съдимост“**

**Цели на обработване:** Личните данни в този регистър се обработват и са свързани с наложени на лицата присъди и нарушения, при спазване на нормативните изисквания на Наредба №8 за функциите и организацията на дейността на бюрата за съдимост, НПК, НК. Те се съхраняват под формата на бюлетини за съдимост.

**4. Регистър „Управление на граждански дела“**

**Цели на обработване:** Правораздаване.

**5. Регистър „Управление на наказателни дела“**

**Цели на обработване:** Правораздаване.

**6. Регистър „Управление на изпълнителни дела“**

**Цели на обработване:** Лични данни се обработват за изпълнение на задълженията, свързани с производството за индивидуалното принудително изпълнение.

**7. Регистър „Съдебни заседатели, вещи лица, адвокати, преводачи, тълковници, свидетели и др.“**

**Цели на обработване:** Правораздаване.

**8. Регистър „Контрагенти“**

**Цели на обработване:** Обработване на информация по сключени договори за доставки и услуги.

**9. Регистър „Видеонаблюдение“**

**Цели на обработване:** Правораздаване.

**10. Регистър „Молби, жалби, предложения, сигнали и искания от лица, които не са страни в съдебните производства“**

**Цели на обработване:** Защита интересите на физически и юридически лица, които сезират Районен съд – Елхово по въпроси свързани със служебните задължения на магистратите и съдебните служители, както и по въпроси свързани с изпълнение на нормативните изисквания на Административнопроцесуалния кодекс, Гражданския процесуален кодекс, Закон за достъп до обществена информация, Закон за защита на личните данни и др.

**11. Регистър „Обработване на лични данни на деца“**

**Цели на обработване:** Повишаване на правната култура на децата.

**Категории получатели на лични данни извън Районен съд – Елхово.**

Достъп до обработваните от Районен съд - Елхово лични данни имат при наличие на законово основаниеследните *трети страни*: Висш съдебен съвет и Инспекторат към ВСС, съд, прокуратура, Национална агенция по приходите, Национален осигурителен институт, Висш адвокатски съвет, Национално бюро за правна помощ, Главна дирекция „Изпълнение на наказанията“, Комисия за противодействие на корупцията и за отнемане на незаконно придобитото имущество, банки и др.

**Срок за съхранение на личните данни**

В Районен съд - Елхово действа утвърдена Номенклатура на делата със срокове са съхранение, като при нея се прилага принципа за ограничаване на съхранението и съхраняване на личните данни в периоди, които са подходящи за съответните цели.

**Права на физическите лица**

Общият регламент относно защитата на данните предвижда следните права на физическите лица във връзка с обработване на личните им данни:

1. Право на достъп до личните данни, които се обработват от администратора (чл.15 от Регламент (ЕС) 2016/679);
2. Право на коригиране, когато личните данни са непълни или неточни (чл.16 от Регламент (ЕС) 2016/679);
3. Право на изтриване („право да бъдеш забравен“), приложимо на някое от посочените по-долу основания: личните данни повече не са необходими за целите, за които са били събрани или обработвани по друг начин; субектът на данните оттегля своето съгласие и няма друго правно основание за обработването; субектът на данните възразява срещу обработването и няма законни основания за обработването, които да имат преимущество (чл.21, §1 от Регламент (ЕС) 2016/679); личните данни са били обработвани незаконосъобразно; при спазване на правно задължение по правото на Съюза или правото на държава членка, което се прилага спрямо администратора и други (чл.17 от Регламент (ЕС) 2016/679). Следва да се има предвид, че приоритет пред правото на изтриване има обработването на лични данни, когато е необходимо за упражняване на правото на свобода на изразяването и правото на информация; за спазване на правно задължение, което изисква обработване, предвидено в правото на Съюза или правото на държавата членка, което се прилага спрямо администратора или за изпълнението на задача от обществен интерес или при упражняването на официални правомощия, които са предоставени на администратора; по причини от обществен интерес в областта на общественото здраве в съответствие с чл.9, §2, букви з) и и), както и чл.9, §3 от Регламент (ЕС) 2016/679; за целите на архивирането в обществен интерес, за научни или исторически изследвания или за статистически цели съгласно чл.89, §1 от Регламент (ЕС) 2016/679, доколкото съществува вероятност правото да направи невъзможно или сериозно да затрудни постигането на целите на това обработване; или за установяването, упражняването или защитата на правни претенции;
4. Право на ограничаване на обработката на личните данни по смисъла на чл.18 от Регламент (ЕС) 2016/679, изразяващо се във възможността същите да бъдат единствено съхранявани от администратора. Следва да се има предвид изключението по §2 от този член, че при упражнено право на ограничаване на обработката на личните данни, те могат да бъдат обработени в следните случаи - само със съгласието на субекта на данните; за установяването, упражняването или защитата на правни претенции; за защита на правата на друго физическо лице; поради важни основания от обществен интерес за Съюза или държава членка;
5. Право на преносимост на данните, изразяващо се във възможността субектът на данните да получи тези данни, които го засягат и които той е предоставил на администратора, в структуриран, широко използван и пригоден за машинно четене формат, както и да ги прехвърли на друг администратор без възпрепятстване от администратора, на когото личните данни са предоставени, когато обработването е основано на съгласие в съответствие с чл.6, §1, буква а) или чл.9, §2, буква а) или на договорно задължение съгласно чл.6, §1, буква б) и обработването се извършва по автоматизиран начин (чл.20 от Регламент (ЕС) 2016/679);
6. Право на възражение (чл.21 от Регламент (ЕС) 2016/679).

 Произтичащите от Общия регламент относно защитата на данните права може да упражните с писмено или електронно заявление до администратора на лични данни. В заявлението следва да посочите име, адрес, единен граждански номер или личен номер на чужденец или друг аналогичен идентификатор, или други идентификационни данни на физическото лице, определени от администратора, във връзка с извършваната от него дейност; описание на искането; предпочитана форма за получаване на информация (устна справка; писмена справка; преглед на данните от самото лице; предоставяне на исканата информация на електронен носител), подпис, дата на подаване на заявлението и адрес за кореспонденция. При подаването на заявление от упълномощено лице към заявлението се прилага и нотариално заверено пълномощно.

**Право на жалба до надзорен орган.**

Ако считате, че са нарушени Ваши права като граждани по Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), имате право да подадете жалба до Комисията за защита на личните данни или Инспектората към Висш съдебен съвет, както и да обжалвате актовете и действията на администратора на лични данни по реда на чл.38-40 Закона за защита на личните данни.

**Предаване на лични данни в трети държави**

Районен съд - Елхово предоставя лични данни на трети държави или международни организации по реда на чл.72 и сл. от Закона за защита на личните данни при наличие на договор за правна помощ, във връзка с изпълнение на съдебни поръчки по съдебните производства.

**Мерки за защита на личните данни в съда**

Районен съд - Елхово е предприел ефективна защита на обработваните лични данни, чрез въвеждане на необходимите технически и организационни мерки, съгласно Вътрешни правила за защита на личните данни в Районен съд – Елхово, които се прилагат и за водените регистри, утвърдени със заповед на административния ръководител – председател. Съдът предоставя възможност за упражняване правата на субектите на данни, предвидени в Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

**Значение на предоставените лични данни**

Районен съд - Елхово обработва Вашите лични данни, като задължително изискване за изпълнение на правомощията и законовите му задължения. Непредоставянето на личните Ви данни в тези случаи препятства възможността за предприемане на действия по Ваши искания.

Когато за обработването на данни е необходимо Вашето съгласие като субект на личните данни, те се обработват само ако свободно, конкретно, информирано и недвусмислено изразите своето съгласие за обработването, като подпишите декларация за съгласие по образец. В тези случаи имате право по всяко време да оттеглите съгласието си. Оттеглянето на съгласието води до преустановяване на събирането и по-нататъшното обработване на личните Ви данни.

**Източници на получаване на лични данни**

Обработваните от Районен съд - Елхово лични данни се предоставят от физическите лица, за които се отнасят, както и от други лица/институции/ в предвидените в нормативен акт случаи.